‘መንግስቲ ፌደራል ሓይሊ ክጥቀም ይዳሎ ኣሎ’ ክብል ዶ/ር ደብረጽዮን ከሲሱ እቲ ጎንጺ እንተደኣተጋዲዱ፡ እዞም ሰባት ንሓደጋ ክቃልዑ ከምዝኽእሉ ዝገለጸ እዚ ጸብጻብ፡ ናብ ውሽጢ ኢትዮጵያን ናብ ደገን መረበቶም ገዲፎም ክመዛበሉ ከምዝኽእሉ ሓቢሩ። ናብ ክልል ትግራይ፡ ብምድሪ ኾነ ብኣየር መጓዓዝያ ብምቁራጹ፡ ከምኡ ድማ መራኸብታት ተዓጽዩ ብምህላዉ፡ ንስራሕቲ ሰብኣዊ ሓገዛት ይጸልዎ ምህላዉ’ውን ውድብ ሕቡራት ሃገራት ጠቒሱ። ኣብ’ታ ክልል፡ ዝተፈላለየ ‘ዝተፈላለዩ ዓይነት ሰብኣዊ ሓገዛት’ ዝጠልቡ ልዕሊ ክልተ ሚልዮን ሰባት ከምዘለዉ እዚ ጸብጻብ ይጠቅስ። ልዕሊ ፍርቂ ሚልዮን ናይ መግቢ ረድኤት ዝጽበዩ፣ 100,000 ካብ ዝተፈላለዩ ክፋላት እታ ሃገር ዝተመዛበሉ፣ ኣስታት 96,000 ሽሕ ስደተኛታት፡ ከምኡ ድማ ኣስታት 16,000 ካ ስደት ተመለስቲ ኣብ’ታ ክልል ከምዘለዉን፡ ሰብኣዊ ሓገዛት ዝጠልቡን ምዃኖም እቲ ጸብጻብ ወሲኹ የብርህ። እቲ ሕዚ ኣጋጢሙ ዘሎ ጎንጺ ድማ፡ ንስራሕቲ ሰብኣዊ ሓገዛት ካብ ምዕንቃፍ ሓሊፉ፡ ነቲ ዘሎ ሸኽሚ ከጋድዶ ከምዝኽእል ይግለጽ። እቲ ዘጋጠመ ኵናት እንታይ እዩ?
